《送张使君》
宋代·喻良能

桐川风物最三吴，刺史循良继两都。
但见卖刀还买犊，谁知有袴本无襦。
来时竹马迎儿辈，去日棠阴绕舍隅。
攀断车辕留不止，他年应作祖张图。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。